પ્રાગૈતિહાસિકકાલીન સંગ્રહમાં ગુજરાતના નર્મદા ખીણપ્રદેશમાંથી મળેલાં સૂક્ષ્મ પથ્થરનાં ઓજારો, માટીનાં ચિત્રિત વાસણો, મહિમતી (મહેશ્વર), નાગદા (મધ્ય પ્રદેશ) વગેરે સ્થળોના ઉત્ખનનથી મળેલા અનેક નમૂનાઓ પ્રદર્શિત છે. હસ્તપ્રતોનો પણ નાનકડો સંગ્રહ છે. દુર્લભ ખનીજો અને સ્ફટિકો, આણંદ જિલ્લામાંથી મળી આવેલા ડાયનોસોરના અશ્મિઓ, ડાયનોસોરનાં ઈંડાંના અશ્મીઓ, કુંભકલાનાં ઠીકરાં, પથ્થર તથા કાષ્ઠમાંથી કોતરેલાં શિલ્પ, શસ્ત્રો, વાસણો પણ અહીં પ્રદર્શિત છે.